wannaphong/clean_thaiwikipedia huggingface dataset:
# จลนศาสตร์ดาวฤกษ์
จลนศาสตร์ดาวฤกษ์  คือการศึกษาการเคลื่อนที่ของกลุ่มดาวโดยที่ไม่จำเป็นต้องเข้าใจว่าการเคลื่อนที่นั้นเกิดขึ้นมาจากอะไร ซึ่งแตกต่างจากการศึกษาพลศาสตร์ดาวฤกษ์ (stellar dynamics) ซึ่งจะให้ความสำคัญกับผลกระทบจากแรงโน้มถ่วง การเคลื่อนที่ของดาวฤกษ์เทียบกับดวงอาทิตย์นั้นให้ข้อมูลที่มีประโยชน์อย่างยิ่งต่อการศึกษาจุดกำเนิดและอายุของดาวฤกษ์ รวมถึงโครงสร้างและวิวัฒนาการของดาราจักรโดยรอบ

ในทางดาราศาสตร์ เป็นที่ยอมรับอย่างกว้างขวางว่าดาวฤกษ์ส่วนใหญ่ถือกำเนิดขึ้นในเมฆโมเลกุล ที่รู้จักในชื่อ แหล่งอนุบาลดาวฤกษ์ (stellar nurseries) ดาวฤกษ์ที่ก่อตัวในเมฆนี้เกิดเป็นกระจุกดาวเปิดที่ประกอบด้วยดาวฤกษ์สมาชิกหลายพันดวง และจะกระจัดกระจายกันออกไปตามระยะเวลา ดาวฤกษ์ที่แยกตัวออกไปจากแกนกลางของกระจุกดาวจะเรียกชื่อรัหสว่าเป็นสมาชิกของ ชุมนุมดาว (stellar association) ถ้าส่วนที่เหลือของดาวเหล่านี้เคลื่อนที่ไปในดาราจักรด้วยความสัมพันธ์กัน ก็จะเรียกว่า กลุ่มเคลื่อนที่ (moving group)

 ดาวฤกษ์ความเร็วสูง 

 กลุ่มดาวฤกษ์ทางจลน์ 

 ชุมนุมดาว 

 กลุ่มเคลื่อนที่ 
กลุ่มเคลื่อนที่ ในทางดาราศาสตร์ เป็นลักษณะการรวมตัวของดาวฤกษ์อย่างหลวม ๆ แบบหนึ่ง เป็นที่ยอมรับกันทั่วไปว่าดาวฤกษ์จำนวนหนึ่งจะมีกำเนิดมาจากเมฆโมเลกุลแห่งเดียวกัน ซึ่งดาวฤกษ์เหล่านั้นจะรวมกลุ่มกันเป็นกระจุกดาวเปิดที่มีจำนวนสมาชิกตั้งแต่หลักสิบไปจนถึงหลักพันดวง แต่การรวมตัวในลักษณะกระจุกดาวมีการเปลี่ยนแปลงไปตามเวลา เมื่อเวลาผ่านไปดาวฤกษ์ในกระจุกเริ่มแยกห่างจากกันมากขึ้นจนกลายเป็นเพียง "ชุมนุมดาว" ถ้าดาวสมาชิกที่เหลืออยู่ในชุมนุมนี้ยังคงเคลื่อนที่ไปด้วยกันในดาราจักร จะเรียกดาวฤกษ์กลุ่มนี้ว่า "กลุ่มเคลื่อนที่" 

กลุ่มเคลื่อนที่อาจมีอายุมากแล้ว เช่นกลุ่มเคลื่อนที่ HR 1614 ซึ่งมีอายุกว่า 2 พันล้านปี หรืออาจมีอายุน้อยเช่น กลุ่มเคลื่อนที่ AB Doradus ซึ่งมีอายุเพียง 50 ล้านปี 

นักดาราศาสตร์สามารถบอกได้ว่าดาวฤกษ์ดวงหนึ่งเป็นสมาชิกของกลุ่มเคลื่อนที่หรือชุมนุมดาวโดยอาศัยลักษณะร่วมกัน เช่น มีอายุเท่ากัน ค่าความเป็นโลหะคล้ายกัน และมีค่าทางจลน์เหมือนกัน (คือความเร็วแนวเล็งและการเคลื่อนที่เฉพาะ) เพราะดาวสมาชิกในกลุ่มเคลื่อนที่เกิดขึ้นจากเมฆโมเลกุลกลุ่มเดียวกันในเวลาใกล้เคียงกัน แม้มันจะแยกห่างออกจากกันในภายหลังด้วยแรงน้ำขึ้นน้ำลง แต่ก็ยังมีคุณลักษณะต่าง ๆ เหมือนกันอยู่

หลักการของกลุ่มเคลื่อนที่ริเริ่มขึ้นในช่วงคริสต์ทศวรรษ 1960 โดย โอลิน เอกเกนEggen, O.J. Moving Groups of Stars. Galactic structure, ed. Adriaan Blaauw and Maarten Schmidt. University of Chicago Press, Chicago,  p.111 (1965). (ADS entry) รายชื่อกลุ่มเคลื่อนที่อายุน้อยที่อยู่ใกล้ที่สุด et al ได้จัดทำขึ้นโดย López-Santiago (ADS entry) โดยกลุ่มที่อยู่ใกล้โลกมากที่สุดได้แก่ กลุ่มเคลื่อนที่หมีใหญ่ อันประกอบด้วยดาวส่วนใหญ่ในกลุ่มดาวเรียงเด่นก้านกระบวยใหญ่ ที่ 60° เหนือ ส่วนที่ไกลที่สุดคือกลุ่มเคลื่อนที่ในกลุ่มดาวสามเหลี่ยมใต้ ที่ 70° ใต้

 ธารดาวฤกษ์
# กระจุกดาวรวงผึ้ง
กระจุกดาวรวงผึ้ง (หรือที่รู้จักในชื่อ Praesepe—ในภาษาละตินแปลว่า "รางหญ้า", M44, NGC 2632) เป็นกระจุกดาวเปิดที่อยู่ในกลุ่มดาวปู ถือเป็นหนึ่งในบรรดากระจุกดาวเปิดที่อยู่ใกล้ระบบสุริยะมากที่สุด ประกอบด้วยดาวฤกษ์ขนาดใหญ่หลายดวงที่สว่างกว่ากระจุกดาวอื่นในบริเวณใกล้เคียง ในคืนเดือนมืดหากสังเกตการณ์ท้องฟ้าด้วยตาเปล่าอาจมองเห็นกระจุกดาวรวงผึ้งเป็นเหมือนเนบิวลาหรือกลุ่มเมฆจาง ๆ มันจึงเป็นที่รู้จักกันมาแต่โบราณแล้ว นักดาราศาสตร์ยุคแรก ๆ อย่าง ปโตเลมี เรียกมันว่า "มวลเมฆในอกของปู" กระจุกดาวนี้ยังเป็นวัตถุท้องฟ้าชุดแรก ๆ ที่กาลิเลโอศึกษาผ่านกล้องโทรทรรศน์ของเขาด้วยMessier 44: Observations and Descriptions, at http://www.maa.clell.de/Messier/Mdes/dm044.html .

อายุและการเคลื่อนที่เฉพาะของกระจุกดาวนี้มีลักษณะสอดคล้องกันกับกระจุกดาวสามเหลี่ยมหน้าวัว มีแนวโน้มได้ว่ากระจุกดาวทั้งสองอาจมีกำเนิดมาจากต้นกำเนิดเดียวกันKlein-Wassink WJ. (1927) The proper motion and the distance of the Praesepe cluster. Publications of the Kapteyn Astronomical Laboratory Groningen, 41: 1-48.Dobbie PD, Napiwotzki R, Burleigh MR, et al. (2006) New Praesepe white dwarfs and the initial mass-final mass relation. Monthly Notices of the Royal Astronomical Society, 369: 383-389. กระจุกดาวทั้งสองแห่งยังมีดาวยักษ์แดงและดาวแคระขาว ซึ่งเป็นดาวฤกษ์ในระยะท้ายๆ ในวิวัฒนาการของดาวฤกษ์ ขณะเดียวกันก็มีดาวฤกษ์อื่นที่ยังอยู่ในแถบลำดับหลักซึ่งมีค่าสเปกตรัมเป็นประเภท A, F, G, K, และ M

กระจุกดาวรวงผึ้งในทัศนะทางดาราศาสตร์แบบจีนเรียกว่า "จิชิกิ" (แปลว่า "เมฆหมอกของกองซากศพ")  มีความเชื่อว่าเป็นสถานที่ ๆ เหล่าวิญญาณของคนตายบนโลกวนเวียนทับถมอยู่ที่นี่   AEEA (Activities of Exhibition and Education in Astronomy) 天文教育資訊網 2006 年 5 月 27 日
# หนอนคัน
หนอนคัน  (Hairy caterpillar)  ชื่อวิทยาศาสตร์ Eupterote testacea  เป็นหนอนชนิดหนึ่งที่มีขนอยู่รอบตัวและขนของมันมีพิษที่ร้ายกาจ เช่น คัน แสบจนผิวหนังลอก หรือไม่ก็ถึงตายเลย หนอนคันมักอาศัยอยู่ที่ต้นชมพู่ บางทีก็อยู่ตามต้นมะพร้าว พิษหนอนคันที่อยู่ต้นมะพร้าวแรงมากเหมือนเอาเข็มมาเจาะ จำนวนของมันต่อต้นชมพู่ 1 ต้นมีถึง 20-40 ตัวหรือเยอะกว่านั้น 

มันเคลื่อนที่ในระยะเวลาต่อ 1 ไม้บรรทัดสามารถใช้เวลาเพียงแค่ 30 วินาทีถึง 1 นาทีได้  มันมีสีสันที่งดงาม เช่น เขียวลายพาดดำ และขนของมันมีสีที่ไม่ธรรมดา หนอนคันเป็นสัตว์อันตรายมากด้วยความเร็วของหนอนคันมันสามารถหาอาหารได้เอง
# ธารดาวฤกษ์
ธารดาวฤกษ์ เป็นกลุ่มการรวมตัวของดาวฤกษ์แบบหนึ่งที่โคจรอยู่ในดาราจักร ครั้งหนึ่งดาวเหล่านี้เคยเป็นกระจุกดาวทรงกลมหรือดาราจักรแคระ ต่อมาถูกปัจจัยบางอย่างแยกออกจากกัน แต่ดาวฤกษ์ยังคงมีการเคลื่อนตัวไปในอวกาศด้วยกันเป็นลักษณะยาวคล้ายสายธารเนื่องจากยังมีผลจากแรงน้ำขึ้นน้ำลงอยู่

 รายการธารดาวฤกษ์ 

+ ธารดาวฤกษ์ที่รู้จักในทางช้างเผือกชื่อจุดกำเนิดมวล(มวลดวงอาทิตย์)ความยาว(ปีแสง)องค์ประกอบปีที่พบ (ค.ศ.)ธารอาร์คตุรุสDefunct dwarf galaxyไม่ทราบไม่ทราบดาวเก่าแก่ที่มีอนุภาคหนัก1971ธารแมเจลแลนเมฆแมเจลแลนใหญ่ and เล็ก200 ล้าน1 ล้านแก๊สไฮโดรเจน1972Sagittarius streamดาราจักรแคระชนิดรีคนยิงธนู100 ล้าน1 ล้านดาวฤกษ์หลากหลายประเภท1994Helmi streamDefunct dwarf galaxy10 ถึง 100 ล้านเป็นวงรอบทางช้างเผือกหลายรอบดาวเก่าแก่ที่มีอนุภาคหนัก1999Palomar 5 streamกระจุกดาวทรงกลม Palomar 5500030,000ดาวเก่าแก่2001Virgo streamdefunct dwarf galaxy30,0002001Monoceros ringดาราจักรแคระสุนัขใหญ่100 ล้าน200,000ดาวฤกษ์อายุปานกลาง2002Anticenter streamDefunct dwarf galaxyไม่ทราบ30,000ดาวเก่าแก่2006NGC 5466 streamกระจุกดาวทรงกลม NGC 546610,00060,000ดาวเก่าแก่มาก2006Orphan streamUrsa Major II Dwarf galaxy100,00020,000ดาวเก่าแก่2006กระจุกดาวทรงกลม2007กระจุกดาวทรงกลม2007Defunct dwarf galaxy2007

+ ธารดาวฤกษ์ที่รู้จักในดาราจักรแอนดรอเมดาชื่อจุดกำเนิดมวล(มวลดวงอาทิตย์)ความยาว(ปีแสง)องค์ประกอบปีที่พบ (ค.ศ.)Giant stellar stream of M31
# ดาราจักรสามเหลี่ยม
ดาราจักรสามเหลี่ยม หรือ ดาราจักรไทรแองกูลัม (หรือที่รู้จักในชื่อ วัตถุเมซีเย M33 หรือ NGC 598) เป็นดาราจักรชนิดก้นหอยที่อยู่ห่างออกไปประมาณ 3 ล้านปีแสงในบริเวณกลุ่มดาวสามเหลี่ยม บางครั้งในหมู่นักดาราศาสตร์สมัครเล่นอาจเรียกอย่างไม่เป็นทางการว่า ดาราจักรเครื่องปั่นด้าย (Pinwheel Galaxy)S. J. O'Meara (1998). The Messier Objects. Cambridge: Cambridge University. ISBN 0-521-55332-6. รวมถึงในเว็บไซต์สาธารณะทั่วไป"NASA Spitzer Telescope Reveals Pinwheel Galaxy's Hidden Wonders". เก็บข้อมูลเมื่อ 2007-04-07. อย่างไรก็ดีในฐานข้อมูลดาราศาสตร์ SIMBAD นักวิชาการด้านดาราศาสตร์จะใช้คำว่า "Pinwheel Galaxy" กับวัตถุเมสสิเยร์ M101"SIMBAD Astronomical Database". Results for Messier 101.. เก็บข้อมูลเมื่อ 2007-04-07. รวมถึงนักดาราศาสตร์สมัครเล่นอีกส่วนหนึ่งหรือเว็บไซต์ทั่วไปก็อ้างอิงถึงวัตถุเมสสิเยร์ M101 ด้วยชื่อ "Pinwheel Galaxy" เช่นเดียวกัน

ดาราจักรสามเหลี่ยมเป็นดาราจักรที่ใหญ่เป็นอันดับที่สามในกลุ่มท้องถิ่น โดยเล็กกว่าดาราจักรแอนดรอเมดาและทางช้างเผือก มันอาจมีแรงโน้มถ่วงที่ดึงดูดอยู่กับดาราจักรแอนดรอเมดาด้วย ขณะเดียวกัน ดาราจักรแคระปลา (LGS 3) ซึ่งเป็นดาราจักรสมาชิกเล็ก ๆ แห่งหนึ่งในกลุ่มท้องถิ่น อาจจะเป็นดาราจักรบริวารของดาราจักรสามเหลี่ยมก็ได้
# ต้มข่าไก่
ต้มข่าไก่ เป็นอาหารไทยชนิดหนึ่ง มีลักษณะเป็นแกงใส่กะทิ เนื้อไก่ และเห็ด น้ำแกงมีสีขาวขุ่น มีการใส่สมุนไพรต่าง ๆ คล้ายต้มยำ เช่น ข่า ใบมะกรูด ตะไคร้ มะนาว พริก โรยหน้าด้วยผักชี มีรสชาติเปรี้ยว เค็ม มัน

ต้มข่าเป็นแกงของไทยที่มีต้นกำเนิดประมาณปี พ.ศ. 2433 และถูกบันทึกครั้งแรกในตำราอาหารไทย กลุ่มแรกประเภทแกงที่มีการบันทึกไว้เรียกว่า ต้มข่าเป็ด ซึ่งมีเนื้อเป็ดและข่าอ่อนในแกงที่มีกะทิเป็นส่วนผสมหลัก เมื่อเวลาผ่านไป เนื้อไก่กลายเป็นตัวเลือกโปรตีนที่ได้รับความนิยมมากขึ้น และอาหารจานนี้ได้พัฒนาเป็นเวอร์ชันที่รู้จักกันในชื่อ ต้มข่าไก่ ซึ่งทำจากเนื้อไก่แทนเนื้อเป็ด นอกจากเนื้อไก่แล้ว กุ้งก็เป็นตัวเลือกโปรตีนที่ได้รับความนิยมและมักเรียกว่า ต้มข่ากุ้ง โดยต้มข่ามีส่วนผสมพื้นฐานหลายอย่างเหมือนกับแกงยอดนิยมอีกชนิดหนึ่งที่เรียกว่า ต้มยำ อย่างไรก็ตาม ต้มข่ามีความแตกต่างด้วยการเพิ่มกะทิ ซึ่งทำให้มีเนื้อสัมผัสที่เข้มข้นและมีรสชาติที่ละมุนลิ้นและหวานกว่าเมื่อเทียบกับต้มยำhttp://www.thaifoodmaster.com/thai_food_recipes/thai_main_dish_recipes/5959https://www.simplehealthykitchen.com/thai-coconut-soup-with-shrimp-tom-kha-goong/

 วัตถุดิบ 
สูตรต้มข่าไก่โดยทั่วไปจะใส่ กะทิ ข่า (บางครั้งใช้ ขิงแทนได้) ใบมะกรูด ตะไคร้ พริกไทย ผักชี เห็ดฟาง (หรือเห็ดหอมหรือเห็ดชนิดอื่น) ไก่ น้ำปลา และน้ำมะนาว บางอาจใส่พริกคั่ว

 รูปแบบต่าง ๆ 
มีต้มข่าไก่แบบอื่น ๆ ที่ทำจากอาหารทะเล (ต้มข่าทะเล), เห็ด (ต้มข่าเห็ด), เนื้อหมู (ต้มข่าหมู) และเต้าหู้ (ต้มข่าเต้าหู้)
# ปืนไร้แรงสะท้อนถอยหลัง
ปืนไร้แรงสะท้อนถอยหลัง (ปรส.) มีชื่อและตัวย่อภาษาอังกฤษว่า Recoilless Rifle หรือ Recoilless Gun (RCL) เป็นอาวุธต่อสู้รถถังมีความมุ่งหมายทางยุทธวิธี 2 ประการคือ ภารกิจหลักใช้ยิงต่อสู้รถถัง ส่วนภารกิจรองใช้ยิงสังหารบุคคลและทำลายสิ่งกำบัง จัดเป็นอาวุธวิถีราบลำกล้องเรียบ ทำการเล็งด้วยวิธีการเล็งตรง 

ลักษณะโดยทั่วไป
right|thumb|หลักการทำงานของ ปรส. ซึ่งใช้กฎการเคลื่อนข้อที่ 3 ของไอแซก นิวตัน Action = Reaction
ปืนไร้แรงสะท้อนถอยหลังจัดเป็นอาวุธประจำหน่วย มีวิถีราบ ภายในลำกล้องเรียบ ก่อนทำการยิงจะใช้การเล็งผ่านกล้องหรือใช้การยิงชี้เป้าก่อนด้วยปืนชี้ตำแหน่งกระสุนถูกไปที่เป้าหมายแล้วทำการยิงปืนไร้แรงสะท้อนถอยหลังตามไปอีกที 

ขณะทำการยิงนั้น พลยิง พลบรรจุกระสุน และผู้ที่อยู่รอบๆปืนไร้แรงสะท้อนถอยหลังจะต้องทำการอุดหูหรือใส่เครื่องป้องกันหู เนื่องจากอาวุธชนิดนี้มีเสียงดังในระดับที่เป็นอันตรายต่อระบบประสาท และไม่ควรไปยืนอยู่บริเวณท้ายลำกล้องของปืนไร้แรงสะท้อนถอยหลังเป็นอย่างยิ่ง เนื่องจากเป็นบริเวณที่เปลวเพลิงจากการเผาไหม้ดินขับกระสุนจะออกมาในทิศทางนั้น  

กองทัพไทยมีปืนไร้แรงสะท้อนถอยหลังชนิดต่างๆประจำการดังนี้
 ปรส. ชื่อทางราชการ ขนาด ชนิดกระสุน สถานภาพ เอ็ม.18 (M18) "Kromuskit"  ปืนไร้แรงสะท้อนถอยหลัง แบบ 93 (ปรส. 93) 57 มม. HE , HEAT , Smoke White Phosphorous (WP) ปลดประจำการ เอ็ม.20 (M20) ปืนไร้แรงสะท้อนถอยหลัง แบบ 94 (ปรส. 94) 75 มม. HE , HEAT , Smoke White Phosphorous (WP) ปลดประจำการ เอ็ม.40 (M40) ปืนไร้แรงสะท้อนถอยหลัง 106 มม.106 มม. HEAT M344 A1 , HEP-T M346 A1 , APERS-T XM 581ประจำการ เอ็ม.3 (M3 Carl Gustav) ปืนไร้แรงสะท้อนถอยหลัง 84 มม. 84 มม. HE 441 B , HEAT 551 , HEDP 502 , Illum 545 , Smoke 469 B , TPT 141 , ADM 401 ประจำการ
right|thumb|ปรส. M3 Carl Gustav ขนาด 84 มม. ผลิตโดยบริษัท Saab Bofors Dynamics ประเทศสวีเดน
thumb|กระสุนของ ปรส. M3 Carl Gustav

 High Explosive (HE) กระสุนระเบิดแรงสูงสังหารบุคคล
 High Explosive Anti Tank (HEAT) กระสุนระเบิดแรงสูงต่อสู้รถถัง
 Smoke White Phosphorous (WP) กระสุนควันชนิดฟอสฟอรัสขาว
 High Explosive Dual Purpose (HEDP) กระสุนระเบิดแรงสูงวัตถุประสงค์ควบคู่
 Illumination (Illum) กระสุนส่องแสง
 Smoke กระสุนควัน 
 Target Practice Tracer (TPT) กระสุนสำหรับฝึกยิงเป้า 
 Area Defence Munition (ADM) กระสุนป้องกันพื้นที่ ภายในบรรจุลูกดอกโลหะจำนวน 1,000 ดอก

แหล่งข้อมูลอื่น
http://www.gunsandgames.com/smf/index.php?topic=63627 
http://www.olive-drab.com/od_infweapons_recoilless.php
http://www.jedsite.info/support/mike-number-us/m18_series/m18-series.html 

ปืนไร้แรงสะท้อนถอยหลัง
# อาร์พีจี (อาวุธ)
อาร์พีจี (ย่อมาจาก "rocket-propelled grenade" ระเบิดซึ่งขับเคลื่อนด้วยจรวด) เป็นระบบอาวุธต่อต้านรถถังซึ่งประกอบด้วยอุปกรณ์ยิงประทับบ่า (shoulder-fired)  ศัพท์ทางการทหารเรียกว่า เครื่องยิงจรวด ลักษณะเป็นปล้องสำหรับยิงจรวดซึ่งที่หัวติดวัตถุระเบิดไว้ อาร์พีจีบางประเภทใช้ได้ครั้งเดียว บางประเภทสามารถบรรจุซ้ำได้ โดยส่วนใหญ่บรรจุจรวดเข้าทางปากปล้อง

อาร์พีจีทรงประสิทธิภาพมากเมื่อใช้ต่อต้านยานพาหนะติดอาวุธ

จรวดอาร์พีจีนั้นกองทัพสหภาพโซเวียตพัฒนาขึ้นภายหลังสงครามโลกครั้งที่สอง โดยปรับปรุงมาจากอาวุธพันแซร์เฟาสท์ (Panzerfaust) ของนาซีเยอรมนี อาร์พีจีรุ่นแรกที่ใช้ในกองทัพโซเวียต คือ อาร์พีจี-2 ซึ่งเริ่มใช้ในปี 1949 ต่อมาได้ปรับปรุงเป็นอาร์พีจี-7 เมื่อปี 1961 และแบ่งปันให้มิตรประเทศใช้ ก่อนจะแพร่หลายเป็นอันมากในยุคสงครามเย็น
# พารา
พารา หรือ ปารา อาจหมายถึง
 พาราเซตามอล ยาบรรเทาอาการปวด นิยมเรียกย่อว่าพารา
 ยางพารา ไม้ยืนต้น ให้ผลผลิตเป็นน้ำยาง
 ตามพจนานุกรมฉบับราชบัณฑิตยสถาน พ.ศ. 2542 พารา หมายถึง เมือง (มักใช้ในภาษาร้อยกรอง, อาจสะกดอย่างอื่นเป็น ภารา ก็มี)
 ปาราปารา รูปแบบการเต้นที่กำเนิดขึ้นในญี่ปุ่นช่วงปลายศตวรรษที่ 20
# พืชที่ถูกละเลยและมีการนำมาใช้ประโยชน์น้อย
พืชที่ถูกละเลยและมีการนำมาใช้ประโยชน์น้อย (NUS) คือ พืชที่โดยปกติสามารถนำมาใช้เป็นอาหาร เป็นพืชเส้นใย ทำเป็นอาหารสัตว์ เป็นพืชน้ำมัน หรือเป็นพืชมีคุณสมบัติทางยา พืชจำพวกนี้ยังมีการศึกษาน้อยถึงศักยภาพเพื่อความมั่นคงทางอาหาร สารอาหาร สุขภาพ รายได้ และความเป็นประโยชน์ต่อสภาพแวดล้อม ซึ่งเป็นพืชที่นักวิจัยและคนอื่นๆ มองข้ามความสำคัญ

 ภาพรวม 
NUS ถูกปลูกอยู่ในพื้นที่เล็กๆ ปัจจุบันมีเพียงพืช 3 ชนิด คือ ข้าวโพด ข้าวสาลี และข้าว ซึ่งเป็นแหล่งโปรตีนและพลังงานส่วนใหญ่ของโลก มี 95 % ของอาหารบนโลกได้มาจากพืชเพียง 30 ชนิด ในขณะที่ยังเหลือพืชอีกประมาณ 7,500 ชนิดบนพื้นโลกที่สามารถกินได้ ซึ่งพืชเหล่านี้ถูกจัดให้เป็นพืชที่มีการนำมาใช้ประโยชน์น้อย และพืชที่ถูกละเลย รวมถึงพืชที่มีการใช้อย่างกว้างขวางในอดีตแต่ปัจจุบันลดน้อยลง พืชจำพวก NUS นอกจากจะมีศักยภาพด้านการค้าแล้ว พืชดังกล่าวยังเป็นมิตรต่อสภาพแวดล้อม ทั้งนี้เนื่องจากความสามารถในการปรับตัวต่อดินและสภาพอากาศ 

พืชที่ถูกจัดว่าเป็น underutilized crops  มีคุณสมบัติ 3 ประการดังนี้
1.มีคุณประโยชน์ทางอาหารและพลังงาน

2.นำมาปลุกได้ หรือ เคยปลูกในอดีตแต่ปัจจุบันมีการปลูกน้อยลง

3.การเพาะปลูกน้อยเมื่อเทียบกับพืชอื่น

Neglected and Underutilized crops มีลักษณะสำคัญดังนี้
1.มีคุณประโยชน์ในแง่ของความหลากหลายและมีศักยภาพสูงในการเพิ่มรายได้ ช่วยในเรื่องความมั่นคงของอาหาร มีสารอาหารสูง

2.มีความสัมพันธ์ในแง่การปรับตัวกับพื้นที่ปลูกหรือแหล่งกำเนิดได้ดี

3.เป็นทั้งพืชในท้องถิ่นและพืชการค้า หรือพืชป่าที่มีข้อมูลเกี่ยวกับชีววิทยา การเพาะปลูก และการนำไปใช้น้อย

4.ปรับตัวได้ในระบบนิเวศน์เฉพาะและแหล่งกำเนิด

5.มีข้อจำกัดของระบบการผลิตเมล็ดพันธุ์

6.นำมาใช้ในประเพณีระดับท้องถิ่น

7.ถูกรวบรวมจากป่าและนำมาผลิตเพื่อการค้า

8.ได้รับความสนใจน้อยจากการวิจัย นักส่งเสริม เกษตรกร ผู้วางแผนระดับนโยบาย ผู้ผลิตทางเทคโนโลยี และผู้บริโภค

9.อาจเป็นพืชที่มีคุณค่าทางอาหารสูงและมีสารทางยา
# เครื่องยิงลูกระเบิดเอ็ม79
เครื่องยิงลูกระเบิดเอ็ม 79 เป็นเครื่องลูกระเบิดแบบประทับบ่า ใช้ยิงลูกระเบิดขนาด 40 มม. ออกแบบโดยศูนย์วิจัยของกองทัพสหรัฐอเมริกา ที่ Springfield Armory เมืองสปริงฟิลด์ รัฐแมสซาชูเซตส์ ระหว่าง พ.ศ. 2496 - 2513 เริ่มประจำการครั้งแรกในช่วงสงครามเวียดนาม จนถึงปัจจุบันมีใช้งานในกว่า 40 ประเทศ ทั้งในทหารหน่วยรบ และสามารถใช้ยิงกระสุนแก๊สน้ำตา สำหรับใช้ในการปราบจลาจล

thumb|left|ภาพแสดงการบรรจุกระสุน

 แหล่งข้อมูลอื่น 
 M79 40mm Grenade Launcher
# พอล โจนส์
พอล สตีเว่น โจนส์  เป็นอดีตนักฟุตบอลทีมชาติเวลส์ในตำแหน่งผู้รักษาประตู เคยเล่นในอังกฤษให้หลายสโมสรเช่นเซาแทมป์ตันและลิเวอร์พูล โดยพอล โจนส์ เล่นฟุตบอลจนถึงอายุ 40 ปี โดยเล่นให้ทีมเล็กๆชื่อบอกนอร์ รีจิส ทาวน์ซึ่งเป็นทีมฟุตบอลในเมืองที่ตัวเขาและภรรยาประกอบธุรกิจอยู่ เป็นทีมสุดท้าย

ประวัติ

พอล โจนส์เริ่มอาชีพนักฟุตบอลที่สโมสรคิดเดอร์สมินสเตอร์ ในปี 1986 และหลังจากนั้นเขาย้ายไปร่วมทีมวูลฟ์แฮมป์ตัน วันเดอเรอร์ส ด้วยค่าตัวเพียง60,000 ปอนด์ ในปี 1991 เขาได้ลงเล่นให้สโมสรรวมทุกรายการเพียง44นัดก่อนจะย้ายมาร่วมทีมสต็อคปอร์ท เคาน์ตี้ในปี ค.ศ.1996
ภาบใต้การคุมทีมของเดฟ โจนส์

ต่อมาเมื่อเดฟ โจนส์กุนซือของสต็อดปอร์ทย้ายไปคุมทีมเซาแทมป์ตัน เขาก็ซื้อตัวพอลไปร่วมทีมด้วย และก็ได้กลายเป็นผู้เล่นคนสำคัญของทีมเรื่อยมา โดยฤดูกาล1997-1998เขาได้รับเลือกให้เป็นผู้เล่นยอดเยี่ยมของสโมสร และติดทีมชาติเวลส์เป็นครั้งแรกจนก้าวเข้ามายึดมือหนึ่งในที่สุด นอกจากนี้เขายังได้เล่นในเอฟเอคัพนัดชิงชนะเลิศ ปี2003 ซึ่งแพ้แก่อาร์เซนอลโดยเขาลงสนามมาเป็นตัวสำรองของอันติ นีมี่ผู้รักษาประตูมือหนึ่งที่บาดเจ็บ ทำให้เขาเป็นผู้รักษาประตูตัวสำรองคนแรกที่ถูกเปลี่ยนตัวลงสนามในเอฟเอคัพนัดชิงชนะเลิศ 

ส่วนในทีมชาติเขาลงเล่นให้ทีมชาตินัดแรกในเกมส์พบสก็อตแลนด์ ในวันที่ 27 พฤษภาคม ปี 1997 โดยลงมาเป็นตัวสำรองของแอนดี้ มาริอ็อต และเล่นให้ทีมชาติทั้งหมด50นัด

เขาย้ายออกจากเซาแทมป์ตันในปี2003 โดยไปร่วมทีมลิเวอร์พูลในช่วงสั้นๆ และย้ายกลับไปเล่นให้วูลฟ์แฮมป์ตันอีกครั้งในเดือนมกราคม ปี 2004

เดือนธันวาคมปีดังกล่าวเขาถูกยืมตัวไปเล่นให้วัตฟอร์ด และในเดือนมกราคม ปี 2006 วูลฟ์ยกเลิกสัญญากับพอล โจนส์ด้วยความยินยอมของทั้ง2ฝ่าย หลังจากนั้นเขาย้ายไปเล่นให้กับควีนส์ปาร์ค เรนเจอร์สในช่วงปลายฤดูกาล 2005-06 และทำผลงานได้อย่างดีจึงได้รับการต่อสัญญาอีก1ปี และเล่นให้ทีมจนจบฤดูกาล2006-2007 เมื่อหมดสัญญากับสโมสรเขาย้ายไปเล่นฟุตบอลในลีกสมัครเล่นกับทีมบอกนอร์ รีจิสทาวน์
# Crop wild relative
Crop Wild Relative คือ สายพันธุ์ป่าของพืชอาหารพันธุ์เพาะปลูก

 ภาพรวม 
สายพันธุ์ป่าของพืชปลูกหรือ Crop Wild Relatives (CWR) ที่รวมถึงบรรดาพืชสายพันธุ์ลูกที่เกิดขึ้นและพืชสายพันธุ์ที่ใกล้ชิดอื่นๆ ซึ่งเป็นแหล่งทรัพยากรที่มีความสำคัญสำหรับการเพิ่มผลผลิตทางการเกษตรและสำหรับระบบนิเวศน์เกษตรที่ยั่งยืน CWR เป็นตัวพิสูจน์ถึงความมั่นคงทางอาหาร ในสถานการณ์ที่ภูมิอากาศโลกเปลี่ยนแปลง และระบบนิเวศวิทยาที่ไม่มีเสถียรภาพ Nikolai Vavilov ซึ่งเป็นนักพฤษศาสตร์ชาวรัสเซี่ยน และเป็นผู้หนึ่งที่จุดประกายความสำคัญของ CWR ในช่วงต้นของศตวรรษที่ 20 พันธุกรรมของCWR ถูกนำมาใช้โดยมนุษย์มาเป็นพันปีแล้ว เพื่อปรับปรุงผลผลิตและคุณภาพผลผลิตของพืช เกษตรกรใช้วิธีการดั่งเดิมในการปรับปรุงพันธุ์พืช ตัวอย่างเช่น ในเม็กซิโก ข้าวโพดพันธุ์ป่า (Zea mexicana) จะถูกปลูกเป็นแถวข้างๆข้าวโพดพันธุ์เพาะปลูก เพื่อสนับสนุนให้เกิดการผสมข้ามตามธรรมชาติและช่วยปรับปรุงผลผลิต ยิ่งไปกว่านั้นในปัจจุบัน นักปรับปรุงพันธุ์ได้ใช้ยีนของ CWR เพื่อปรับปรุงให้เกิดความหลากหลายของพืชเช่นข้าว (Oryza sativa) , มะเขือเทศ (Lycopersicon esculentum) และพืชตระกูลถั่ว CWR ให้ยีนที่เป็นประดยชน์อย่างมากแก่พืชปลูกและพันธุ์พืชใหม่ๆของพืชปลูกหลักในปัจจุบันมียีนของพันธุ์ป่าติดมาด้วย ดังนั้น CWR จึงเป็นพืชป่าที่สัมพันธ์กับชนิดพืชที่มีความสำคัญทางด้านสังคมและเศรษฐกิจทั้งในแง่ อาหารมนุษย์ อาหารสัตว์และพืชอาหารสัตว์ พืชที่ใช้เป็นยา เครื่องปรุงรส ไม้ดอก ไม้ป่า และพืชที่ใช้ในอุตสาหกรรม เช่น น้ำมัน เส้นใยและพืชอื่นที่มีลักาณะที่เป็นประโยชน์ เราสามารถเรียก CWR ถูกเรียกว่าเป็น “พืชป่าที่มีการนำมาใช้ทางอ้อมโดยอาศัยความใกล้ชิดของยีนและความสัมพันธ์กับพืชที่กำลังปลูก”

 การอนุรักษ์ 

CWR เป็นองค์ประกอบที่สำคัญของระบบนิเวศน์ธรรมชาติและระบบนิเวศน์เกษตร และดังนั้นมีความสำคัญในการรักษาระบบนิเวศน์โดยรวม การอนุลักษณ์ CWR และการใช้อย่างยั่งยืนจึงมีความสำคัญสำหรับการปรับปรุงผลผลิตทางการเกษตร การเพิ่มความมั่นคงทางอาหาร และการรักษาสภาพแวดล้อม ประชากรตามธรรมชาติของ CWR กำลังอยุ่ในภาวะเสี่ยงเพิ่มขึ้น กล่าวคือถูกคุกคามโดยสูญเสียสภาพพื้นที่อยู่ถูกทำลายและสภาพแวดล้อมที่เสื่อมโทรม หรือถูกเปลี่ยนสภาพไปเพื่อใช้ประโยชน์อย่างอื่น การทำลายป่าจะนำไปสู่การสูญเสียพืชป่าที่สำคัญหลายชนิดที่สัมพันธ์กับผลไม้ ถั่ว และพืชอุตสาหกรรม ประชากรของพืชป่าขอธัญพืช ที่เคยมีในเขตแห้งแล้งหรือกึ่งแห้งแล้งกำลังถูกทำให้ลดน้อยลงอย่างรุนแรงโดยการทำลายพื้นหญ้าและสุดท้ายจะกลายเป็นทะเลทราย การเจริญเติบโตของภาคอุตสาหกรรมเกษตรมีส่วนทำให้ CWR มีน้อยลงในระบบนิเวศน์เกษตร การอนุลักษณ์และใช้ CWR อย่างฉลาด เป็นสิ่งที่จำเป็นที่จะช่วยเพิ่มความปลอกภัยทางอาหาร กำจัดความทุกข์ยาก และรักษาสภาพแวดล้อม
# โพสต์พังก์ริไววัล
โพสต์พังก์ริไววัล  เป็นแนวดนตรีออลเทอร์นาทิฟร็อกแนวหนึ่ง เริ่มต้นในคริสต์ทศวรรษ 2000 โดยสานต่อแนวทางของดนตรีโพสต์-พังก์จากปลายคริสต์ทศวรรษ 1970 โดยนำเอกลักษณ์ของแนวนี้มาผสมกับแนวทดลองอื่น แต่ยังรักษารูปแบบจากคริสต์ทศวรรษ 1970 เอาไว้ แนวนี้เริ่มต้นจากทั้งสหรัฐอเมริกา (เช่น เดอะสโตรกส์) และอังกฤษ (เช่น อาร์กติกมังกีส์)
# ปอนโช
ปอนโช  เป็นเครื่องแต่งกายพื้นเมืองของชาวลาตินอเมริกา ลักษณะเป็นผ้าคลุมไหล่ มีรูตรงกลาง สวมเผื่อกันฝนและให้ความอบอุ่นแก่ร่างกาย
# ตองจิ๋ว
ตองจิ๋ว (จีน:唐周) เป็นตัวละครในวรรณกรรมจีนอิงประวัติศาสตร์เรื่องสามก๊ก เป็นลูกศิษย์ของเตียวก๊ก หัวหน้าผู้ก่อตั้งโจรโพกผ้าเหลือง 

เตียวก๊กได้ให้ตองจิ๋วถือหนังสือลับไปถึงขันทีฮองสีเพื่อติดต่อให้เป็นไส้ศึกในเมืองหลวง แต่ตองจิ๋วกลับนำจดหมายไปส่งทางการ พระเจ้าเลนเต้จึงให้โฮจิ๋น ยกทัพไปจับม้าอ้วนยี่ซึ่งติดสินบนฮองสีมาฆ่าเสีย แล้วให้จับฮองสีจำคุกไว้
# เจาเจ้ง
เจาเจ้ง มีชื่อในภาษาจีนกลางว่า โจว จิ้ง (ค.ศ. 184–185) เป็นแม่ทัพที่มีชีวิตอยู่ในช่วงราชวงศ์ฮั่นตะวันออกของจีน

 ประวัติ 
เจาเจ้งดำรงตำแหน่งขุนพลปราบคนเถื่อน (破虜校尉) ใน ค.ศ. 184 เมื่อเกิดกบฏโพกผ้าเหลือง เขานำกองทัำของจักรพรรดิไปโจมตีกบฏที่อิวจิ๋ว ในเวลานี้เล่าปี่นำกลุ่มทหารอาสาไปเข้าร่วมกับเขาเพื่อต่อสู้กับกบฏ(靈帝末，黃巾起，州郡各舉義兵，先主率其屬從校尉鄒靖討黃巾賊有功， ...) สามก๊กจี่ เล่มที่ 32.

อิงสฺยงจี้ (英雄記) บันทึกว่า เจาเจ้งเคยอยู่ร่วมกับกองซุนจ้านในการสู้รบต่อชนป่าเถื่อน ครั้งหนึ่ง เจาเจ้งตกหลุมพรางและถูกพวกอนารยชนล้อม กองซุนจ้านนำกองทหารของเขาเข้าโจมตีพวกอนารยชนและทำลายการปิดล้อม ทั้งสองคนจึงนำคนของตนเข้าโจมตีพวกอนารยชนขณะที่พวกเขาล่าถอยและสามารถขับไล่พวกเขาออกไปจากชายแดนทางเหนือได้สำเร็จ(《英雄記》曰：公孫瓚與破虜校尉鄒靖俱追胡，靖為所圍。瓚回師奔救，胡即破散，解靖之圍。乘勝窮追，日入之後，把炬逐北。) อรรถาธิบายอิงสฺยงจี้ในไท่ผิงยฺวี่หล่าน เล่มที่ 870.

ใน ค.ศ. 185 เมื่อเกิดกบฏเลียงจิ๋ว เจาเจ้งเข้าร่วมโจมตีกบฏกับขุนพลฮองฮูสง ในตอนนี้เจาเจ้งดำรงตำแหน่งเป่ย์จฺวินจงโหว (北軍中候) ซึ่งเป็นตำแหน่งผู้บังคับบัญชาสูงสุดในกองทัพจักรพรรดิ เจาเจ้งเสนอว่าพวกเขาเกณฑ์ทัพจากชนเผ่าเซียนเปย์แทนชนเผ่าอูหวน เพื่อช่วยเหลือพวกเขาในการต่อสู้กับกบฏ ขุนพลหาน จั๋ว (韓卓) ยอมรับเจาเจ้งและกล่าวว่าถ้าเจาเจ้งมีทหารม้าเซียนเป่ย์ 5,000 นายร่วมกับเขา เจาเจ้งสามารถเอาชนะกบฏได้ แต่อิง เช่า (應劭) ไม่ยอมรับเนื่องจากเขาเชื่อว่าเซียนเปย์โลภมากและไม่น่าไว้ใจเท่าอู่หวน เหล่าขุนพลจึงประชุมหารือต่อทั้งสองแนวคิดและในที่สุดก็ยอมรับแนวคิดของอิง เช่า(中平二年，漢陽賊邊章、韓遂與羌胡為寇，東侵三輔，時遣車騎將軍皇甫嵩西討之。嵩請發烏桓三千人。北軍中候鄒靖上言：「烏桓眾弱，宜開募鮮卑。」事下四府，大將軍掾韓卓議，以為「烏桓兵寡， ... 鄒靖居近邊塞，究其態詐。若令靖募鮮卑輕騎五千，必有破敵之效」。劭駮之曰：「鮮卑隔在漠北， ... 不可倉卒望也。」韓卓復與劭相難反覆。於是詔百官大會朝堂，皆從劭議。) โฮ่วฮั่นชู เล่มที่ 48.

ดูเพิ่ม
 รายชื่อบุคคลในยุคสามก๊ก
# การทำเหมืองเว็บ
การทำเหมืองเว็บ  เป็นส่วนหนึ่งของการทำเหมืองข้อมูล มักจะนำมาใช้ในส่วนงานต่อไปนี้ ทำการคัดกรองสารสนเทศ, การเฝ้าระวัง, การทำเหมืองข้อมูลรายการลงบันทึกการเข้าถึงเว็บ สำหรับทำการวิเคราะห์ผู้ใช้, ช่วยในการเรียกดูเว็บ, และการบริการต่าง ๆ สำหรับต่อสู้กับอาชญากรรมบนอินเทอร์เน็ต การทำเหมืองเว็บสามารถรองรับฟังก์ชันต่อไปนี้
 Resource discovery ระบุเอกสารหรือการบริการบนเว็บ ที่ไม่คุ้นเคย
 Information extraction แยกสารสนเทศตามที่กำหนดจากเว็บโดยอัตโนมัติ
 Generalization เปิดเผยรูปแบบทั่ว ๆ ไปในแต่ละเว็บไซต์ส่วนตัว หรือข้ามเว็บไซต์
# ชื่อบุคคลจีน
ชื่อบุคคลจีน จะมีการวางตำแหน่งของชื่อและนามสกุลต่างจากรูปแบบชื่อบุคคลไทย และชื่อบุคคลทางตะวันตก โดยจะมีการวางนามสกุลไว้หน้าชื่อ และเขียนชื่อทั้งหมดติดกัน โดยตัวอย่างเช่น หลิว เต๋อหัว (刘德华) ชื่อคือ เต๋อหัว และนามสกุลคือ หลิว ชื่อบุคคลจีนมีการใช้ในหลายประเทศที่ใช้ภาษาจีนเป็นหลักได้แก่ ประเทศจีน ประเทศไต้หวัน ประเทศสิงคโปร์

นามสกุลของจีน มักจะมีคำเดียว เช่น เฉิน (陳/陈) หวัง (王) จาง (張/张) ในอดีตอาจพบนามสกุลจีนสองพยางค์ขึ้นไป ซึ่งส่วนมากจะเป็นเชื้อสายราชวงศ์หรือขุนนาง เมื่อหญิงสาวแต่งงานก็จะเปลี่ยนไปใช้นามสกุลของสามี สำหรับชื่อตัวอาจมีหนึ่งหรือสองคำ ส่วนเสียงอ่านก็ขึ้นอยู่กับสำเนียงที่ใช้

อย่างเช่นเล่าปี่ ก็มีนามสกุลเล่า (ภาษาจีนกลางอ่านว่า หลิว) 

ชื่อของคนจีนนั้นจะมีสองชื่อคือ ชื่อที่เรียกกันในบ้านหรือในครอบครัว เรียกว่า "หมิง" มักมีพยางค์เดียว
และ "ชื่อทางการ" (Chinese style name, courtesy name หรือ adult name)  ซึ่งเป็นชื่อที่ครูตั้งให้เมื่อเข้าเรียนหนังสือในโรงเรียน เป็นชื่อที่ใช้เรียกเพื่อแสดงความสุภาพ

เช่น เล่าปี่ เล่า (หลิว) เป็นชื่อสกุล ปี่ (เป้ย) เป็นชื่อตัว ส่วนชื่อทางการคือ เสวี้ยนเต๋อ
# พลิกหลักสูตรมรณะ
พลิกหลักสูตรมรณะ (ชื่ออังกฤษ Apt Pupil) เป็นภาพยนตร์ในปี ค.ศ. 1998 กำกับโดยไบรอัน ซิงเกอร์ ที่มีผลงานกำกับอย่าง The Usual Suspect และ X-Men ทั้ง 2 ภาค  นำแสดงโดยเอียน แม็กเคลเลน และแบรด เรนโฟร โดยดัดแปลงมาจากบทประพันธ์ในชื่อเดียวกันของสตีเฟนคิง ที่ตีพิมพ์ใน Different Seasons ในปี 1982

พลิกหลักสูตรมรณะ เป็นภาพยนตร์แนวระทึกขวัญที่มีเรื่องราวเกี่ยวกับ ท็อดด์ บาวเดน (แบรด เรนโฟร) นักเรียนที่บังเอิญรู้เรื่องว่า เคิร์ต ดุสเซนเดอร์ (เอียน แม็กเคลเลน) ชายชราข้างบ้านคืออดีตอาชญากรนาซีที่หนีมาซ่อนตัว โดยเป็นอาชญากรสงครามในช่วงสงครามโลกครั้งที่ 2 ท็อดด์บังคับให้เคิร์ตเล่าโดยขู่ว่าหากไม่เล่าจะนำไปแจ้งความ
# เจ้าจอมหม่อมราชวงศ์ข้อ ในรัชกาลที่ 5
เจ้าจอมหม่อมราชวงศ์ข้อ ในรัชกาลที่ 5 เป็นธิดาของพระวรวงศ์เธอ พระองค์เจ้าสายสนิทวงศ์ กับหม่อมเขียน  เป็นน้องสาวของหม่อมราชวงศ์สุวพันธุ์ สนิทวงศ์ เจ้าพระยาวงษานุประพัทธ์ (หม่อมราชวงศ์สท้าน สนิทวงศ์) และเจ้าจอมมารดาหม่อมราชวงศ์เนื่อง ในรัชกาลที่ 5 

หม่อมราชวงศ์ข้อ สนิทวงศ์ เข้าถวายตัวเป็นเจ้าจอมในพระบาทสมเด็จพระจุลจอมเกล้าเจ้าอยู่หัว แต่ไม่ได้ให้พระประสูติกาลพระราชโอรส หรือพระราชธิดา 

เจ้าจอมหม่อมราชวงศ์ข้อถึงแก่อนิจกรรมด้วยโรคชราเมื่อวันที่ 21 กรกฎาคม พ.ศ. 2475 สิริรวมอายุได้ 65 ปี และได้จัดพิธีพระราชทานเพลิงศพ ณ วัดปทุมวนารามราชวรวิหาร เมื่อวันที่ 26 กรกฎาคม พ.ศ. 2475 ในการนี้ได้พระราชทานเงิน ๑๐๐๐ สตางค์ ผ้าขาว ๒ พับ  ข่าวตาย (หน้า ๑๔๗๔) 

 เครื่องราชอิสริยาภรณ์ 
http://www.ratchakitcha.soc.go.th/DATA/PDF/2436/035/374_1.PDF

 ลำดับสาแหรก